Run Runaway

«Run Runaway» er ein song av det britiske rockebandet Slade, gjeven ut i 1984 som den tredje singelen frå det ellevte studioalbumet deira, The Amazing Kamikaze Syndrome, og som den første singlen frå den amerikanske utgåva av albumet, Keep Your Hands Off My Power Supply. Songen var skriven av solovokalisten Noddy Holder og bassisten Jim Lea, og produsert av John Punter. Han nådde sjuandeplassen i Storbritannia og vart gjennombrotshitten deira i Amerika der han nådde 20. plassen.

Songen gjekk òg til topps på Billboard Top Tracks-lista.

B-sida til singelen var «Two Track Stereo, One Track Mind», som var eksklusiv for singelen og som seinare kom ut på samlealbumet B-Sides. På CBS-utgåva av singelen var B-sida «Don't Tame a Hurricane», som vart eit albumspor på Keep Your Hands Off My Power Supply. Ein 12"-vinyl kom ut i Storbritannia og Tyskland, med ein lengre versjon av «Run Runaway» på A-sida.

Det vart laga ein musikkvideo for songen, regissert av Tim Pope for GLO Productions. Han vart filma i Eastnor Castle i Ledbury i Herefordshire. Videoen syner bandet som framfører songen føre eit publikum kledd i tartan. Videoen inneheld òg klipp av eit marsjerande sekkepipeband. Videoen vart ein stor suksess i Amerika og vart ofte vist på MTV.

Format
7"-singel (RCA-utgåve)
«Run Runaway» - 3:43
«Two Track Stereo, One Track Mind» - 2:54

7"-singel (CBS-utgåve)
«Run Runaway» - 3:43
«Don't Tame a Hurricane» - 2:33

7"-singel (CBS-promo)
«Run Runaway» - 3:43
«Run Runaway» - 3:43

12"-singel (Britisk/tysk utgåve)
«Run Runaway» - 5:26
«Two Track Stereo, One Track Mind» - 2:52

12"-singel (CBS-promo)
«Run Runaway» - 4:59
«My Oh My» - 4:11

Salslister

Vekeslister

Årslister

Andre versjonar
 I 1986 gav den tsjekkiske songaren Petra Janů ut ein tsjekkiskspråkleg coverversjon med tittelen «My Chceme gól» ('Me vil ha mål'), med ny fotballbasert tekst.
I 1990 gav Eurodance-gruppa Dominoo ut ein EP med fire forskjellige versjonar av songen.
 I 1993 spelte det polske bandet Acid Drinkers inn ein versjon på albumet Fishdick.
I 1995 spelte det kanadiske bandet Great Big Sea inn ein versjon av songen på albumet Up.
I 1995 brukte det kanadiske bandet Captain Tractor melodien og refrenget i songen «Lord of the Dance» på albumet East of Edson.
I 2001 spelte Bart Foley inn ein versjon av songen for samlinga Slade Remade: A Tribute to Slade.
I 2001 gav Off Kilter ut ein versjon av songen på albumet Etched in Stone.
I 2007 spelte den svensken techno-country-gruppa Rednex inn ein versjon av songen.
I 2007 spelte det keltiske rockebandet Prydein inn ein versjon av songen på albumet Loud Pipes.

Medverkande
Slade
Noddy Holder - solovokal, rytmegitar
Jim Lea - elektrisk fiolin, bass, korvokal, produsent på «Two Track Stereo, One Track Mind» og «Don't Tame a Hurricane»
Dave Hill - sologitar, korvokal
Don Powell - trommer

Andre medverkande
John Punter - produsent på «Run Runaway»
Mike Nocito, Pete Schwier - lydteknikarar på «Run Runaway»
Shoot That Tiger! - design
Andrew Christian - kunstnarisk leiar

Kjelder

Denne artikkelen bygger på «Run Runaway» frå ,  den 18. oktober 2021. 
 oppgav desse kjeldene:

Singlar frå 1984
Songar frå 1984
Slade-songar
Great Big Sea-songar
Songar skrivne av Noddy Holder
Songar skrivne av Jim Lea
Songar produserte av John Punter
Musikkvideoar regisserte av Andrew MacNaughtan
RCA Records-singlar